|  |
| --- |
| БЕКИТИЛДИ  Кыргыз Республикасынын Айыл чарба , тамак – аш өнөр жайы жана мелиорация министрлигинин 20\_\_\_ - ж. "\_\_\_\_" \_ № \_\_\_\_ буйругу |

Кыргыз Республикасынын Айыл чарба, тамак – аш өнөр жайы жана мелиорация министрлигинин

ЕАЭБ жана БДСУ иши боюнча бөлүмү жөнүндө

**ЖОБО**

**I.Жалпы жоболор**

1.ЕАЭБ жана БДСУ иши боюнча бөлүмү (мындан ары – бөлүм) Кыргыз Республикасынын Айыл чарба, тамак – аш өнөр жайы жана мелиорация министрлигинин ( мындан ары – Министрлик) борбордук аппаратынын өз алдынча түзүмдүк бөлүгү болуп эсептелет. Бөлүм өз ишмердүүлүгүндө түздөн – түз министрдин орун басарына баш ийет.

2. Бөлүм өз ишмердүүлүгүндө Кыргыз Республикасынын Конституциясы, Кыргыз Республикасынын мыйзамдары, Кыргыз Республикасынын Президентинин Указдары, Кыргыз Республикасынын өкмөтүнүн токтомдору, Министрлик жөнүндө жобосу жана башка ченемдик укуктук актылары, ошондой эле, ушул Жобо жана Министрликтин буйруктары менен жетектелет. Бөлүм өз компетенциясынын чегинде Евразиялык экономикалык комиссиянын ( мындан ары – ЕЭК), Евразиялык экономикалык биримдик ( мындан ары – ЕАЭБ) жана Бүткүл дүйнөлүк соода уюмдун (мындан ары – БДСУ) өз ара мамиле маселелери менен, ошондой эле, министрликтин бөлүмдөрү, түзүмдүк бөлүмдөрү жана Кыргыз Республикасынын Министрликтери менен өз ишмердүүлүгүн ишке ашырат.

**II.Милдеттери**

3. ЕЭК, ошондой эле, ЕАЭБ жана БДСУ мамлекет – мүчөлөрү менен болгон кызматташууну координациялоону камсыздайт.

4. Министрлик менен ЕЭК, ЕАЭБ жана БДСУнун болгон ишмердүүлүгүндө протоколдук – уюштурууну камсыздоо.

**III.Бөлүмдүн структурасы**

Бөлүмдүн курамы Министр тарабынан бекитилет.

**IV.Функциялары.**

Бөлүм өзүнө жүктөлгөн милдеттерге ылайык, белгиленген тартипте төмөнкү функцияларды аткарат:

5. өз компетенциясынын чегинде, Министрлик менен ЕАЭБ кызматташтыгына тиешелүү документтердин долбоорлорун макулдашууда катышат.

6. Евразиялык экономикалык комиссия менен иштешүү жана өз ара аракеттенет.

7. Евразиялык экономикалык биримдик менен иштешүү жана өз ара аракеттенет.

8. Бүткүл дүйнөлүк соода уюму менен иштешүү жана өз ара аракеттенет.

9. ЕАЭБ жана БДСУ маселелери боюнча Министрликке караштуу жумушчу топторду уюштурат жана координациялайт.

10. Жумушчу топтор менен ЕАЭБ мамлекет – мүчөлөрүнүн өкүлдөрү ортосунда видеоконференция шартында кенешмелерди, отурумдарды уюштурат.

11. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды иштеп чыгууда катышат.

12. өз компетенциясынын чегинде, белгиленген тартипте, аткаруу бийлигинин органдары менен өз ара аракеттенүүсүн ишке ашырат.

13. өз компетенциясынын чегинде, белгиленген тартипте, Евразиялык Экономикалык Уюмдун жана Бүткүл Дүйнөлүк Соода Уюмунун секретариаттары менен өз ара аракеттенүүсүн ишке ашырат.

14. Бөлүмдүн компетенциясына тиешелүү маселелер боюнча консультациялык кенештердин, ведомстволор аралык жана башка жумушчу топтордун иштеринде катышат.

15. Ишмердүүлүктүн белгиленген чөйрөсүндө, ошондой эле, Министрдин жана анын орун басарларынын тапшырмаларына ылайык башка функцияларды ишке ашырат.

16. Тараптардын ЕАЭБ менен БДСУнун макулдашылган агроөнөржай саясатын өткөрүүдө катышат.

17. Тараптардын агроөнөржай комплексинин тармагындагы илимий – техникалык кызматташтыкта катышат.

18. Тараптардын мамлекеттер аралык программаларынын жана долбоорлорунун эффективдүүлүгүн баалоо жана иштеп чыгуу, кабыл алуу, ишке ашыруу тармагындагы кызматташтыгында катышат.

19. Тараптардын ЕАЭБ менен БДСУнун макулдашылган агроөнөржай саясатын жүргүзүү үчүн керектелген эл аралык келишимдердин жана башка документтердин долбоорун даярдоодо катышат.

20. Евразиялык экономикалык комиссиянын учурдагы жана кабыл алынып жаткан чечимдерине мониторинг жүргүзүүнү ишке ашырат жана тараптардын агроөнөржай комплексин өнүктүрүүдө жөнгө салуу таасирин баалоону жүргүзөт.

21. Консультативдик Комитеттин, Кенештин, өкмөттөр аралык кенештин жана агроөнөржай комплекси боюнча ЕЭК Жогорку кенешинин отурумдарына материалдарды даярдайт (жалпылайт, талдайт жана координациялайт).

22. Макулдашуу менен бекитилген талаптарга ылайык айыл чарбага мамлекеттик колдоо көрсөтүүдө катышат жана талдайт.

23. Агроөнөржай комплексинин атаандаштыгын жогорулатууга мамлекеттик колдоо көрсөтүүнүн таасиринин эффективдүүлүгүн талдоо жүргүзүүдө катышат.

24.Агрардык протекционизм тармагындагы мамлекеттик жөнгө салуу чараларын шайкештүү жана бирдейлештирүү боюнча сунуштарды иштеп чыгууда катышат.

25. Бүткүл дүйнөлүк соода уюмуна кошулууда тараптардын милдеттерине агрардык протекционизм системасын ынгайлаштыруу боюнча макулдашылган чараларды иштеп чыгуудагы координациялоодо катышат.

26. Агроөнөржай комплексин өнүктүрүү жана ЕЭК илимий – изилдөө иштелмелери тармагындагы мамлекеттер аралык программаларды, долбоорлорду каржылоо долбооруна сунуштарды иштеп чыгууда катышуу.

27. БДСУ кирүү шартында агроөнөржай саясатын жүргүзүү тармагындагы тажрыйбаларды изилдөө жаатында эл аралык уюмдар жана аймактык коомдор менен өз ара аракеттенүү.

28. Министрликтин түзүмдүк бөлүмдөрү менен төмөнкү маселелер боюнча өз ара аракеттенет:

-үч жылдык мөөнөткө агроөнөржай комплексинин социалдык – экономикалык өнүгүүсүнүн болжолдорун иштеп чыгуу боюнча;

-атаандаштык чөйрөнүн абалын баалоо;

-бажы – тарифтик, тарифтик эмес жөнгө салуу жана коргоо чараларын колдонуу;

- техникалык жөнгө салуу;

- табигый монополия чөйрөсүндөгү тарифтик саясатты жана ЕЭК чегинде инфратүзүмдүн кызматтарына мүмкүнчүлүк алууну ишке ашыруу.

-өз компетенциясынын чегинде башка функцияларды ишке ашыруу боюнча.

**V.Бөлүмдүн укуктары.**

Өз функцияларын ишке ашыруу максатында төмөнкүлөргө укуктуу:

29. Белгиленген тартипте, мамлекеттик органдарынын аткаруу бийлигинен, жергиликтүү өз алдынча башкаруу органдарынан бөлүмдүн компетенциясына кирген маселелерди чечүү үчүн зарыл болгон маалыматтарды сурап алууга.

30. Белгиленген тартипте, Министрликтин башкармалыктарынан, бөлүмдөрүнүн, түзүмдүк бөлүмдөрүнүн бөлүмдүн компетенциясына кирген маселелерди чечүү үчүн зарыл болгон маалымдамаларды, маалымат материалдарды алууга.

31. Бөлүмдүн компетенциясына кирген маселелер боюнча мамлекеттик бийликтин органдарынын жана башкармалыктарынын, жергиликтүү өз алдынча башкаруу органдарынын, коомдук уюмдарынын чечимдерин алууга.

32. Белгиленген тартипте, бөлүмдүн компетенциясына кирген маселелер боюнча уюмдарга түшүндүрмөлөрдү жана сунуштары берүү.

**VI.Башка түзүмдүк бөлүмдөр менен болгон өз ара кызматташуу**

Министрликтин башка түзүмдүк бөлүмдөрү менен болгон кызматташуусу Кыргыз Республикасынын тиешелүү ченемдик укуктук актыларына ылайык мамлекеттик административдик кызматкерлердин укуктары жана милдеттеринин чегинде ишке ашырылат. Ошондой эле, кызматкерлердин өз ара кызматташуусу Евразиялык экономикалык биримдиги жана Бүткүл Дүйнөлүк Соода Уюмунун алкагында агроөнөр жай комплексин өнүктүрүү тармагындагы бирдиктүү мамлекеттик саясатты жүргүзүү принцибинде негизделген.

**VII. Жоопкерчилик**

Бөлүмдүн кызматкерлери өз функционалдык милдеттерин өз учурунда жана сапаттуу аткарууга жоопкерчиликтүү. Укук бузган учурда же өз милдеттерин тиешелүү аткарбаган кызматкерлер Кыргыз Республикасынын мыйзамдарында белгиленген тартипте материалдык, административдик жана тартиптик жоопкерчиликти тартат.

Бөлүмдүн кызматкерлеринин ыйгарым укуктары жана жоопкерчиликтери кызматтык нускамалар менен министр тарабынан бекитилет.

**ЕАЭБ жана БДСУ иши боюнча бөлүм башчысынын функционалдык милдеттери**

1.Бөлүм жөнүндө Жобого жана бекитилген иш планына ылайык бөлүмдүн жана анын кызматкерлеринин ишин пландайт.

2. Кызматкерлер ортосунда иштерди жана аткаруу үчүн келген документтерди бөлүштүрөт.

3.ЕЭК,ЕАЭБ жана БДСУ маселелери боюнча Министрликке караштуу жумушчу топторду уюштурат жана координациялайт.

4.ЕАК жана ЕАЭБ мамлекет – мүчөлөрүнүн өкүлдөрү менен жумушчу топтордун видеоконференция шартында кеңешмелерди, отурумдарды уюштурат.

5.ЕАЭБ жана БДСУ маселелери боюнча семинарларды, конференцияларды даярдайт жана өткөрүүдө катышат.

6. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды аткарууда катышат.

7. ЕЭК,ЕАЭБ жана БДСУнун катчылыгы, департаменттери менен өз ара аракеттешүүнү ишке ашырат.

8. Кирген корреспонденцияны карайт жана жоопторду даярдайт.

9. Бөлүмдүн бир кызматкеринин жоктугунда башка кызматкерлер менен өз ара байланышты уюштурат.

10. Ички тартипке ылайык эмгек тартибин жана Кыргыз Республикасынын өкмөтү бекиткен регламентке ылайык аткаруу тартибин сактайт.

11. Министрликтин ишмердүүлүгүнө байланыштуу маселелер боюнча министрдин орун басарынын башка тапшырмаларын аткарат.

12. Маалыматтык тактыгы үчүн жеке жоопкерчиликти тартат.

**Башкы адис :**

1. ЕЭК,ЕАЭБ жана БДСУ маселелери боюнча Министрликке караштуу жумушчу топторду уюштурат жана координациялайт.

2. Бөлүм башчы жок учурда анын функционалдык милдеттерин аткарат.

3. Министрликтин түзүмдүк бөлүмдөрү менен төмөнкү маселелер боюнча өз ара аракеттенет жана координациялайт:

- үч жылдык мөөнөткө агроөнөржай комплексинин социалдык – экономикалык өнүгүүсүнүн болжолдорун иштеп чыгуу боюнча;

-атаандаштык чөйрөнүн абалын баалоо;

-бажы – тарифтик, тарифтик эмес жөнгө салуу жана коргоо чараларын колдонуу;

- ЕАЭБ чегинде техникалык жөнгө салуу;

- табигый монополия чөйрөсүндөгү тарифтик саясатты жана ЕЭК чегинде инфратүзүмдүн кызматтарына мүмкүнчүлүк алууну ишке ашыруу.

4. ЕАЭБ жана БДСУ маселелери боюнча семинарларды, конференцияларды даярдайт жана өткөрүүдө катышат.

5. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды аткарууда катышат.

6. ЕЭК, ЕАЭБ жана БДСУнун катчылыгы, департаменттери менен өз ара аракеттешүүнү ишке ашырат.

7. Мамлекеттик колдоо боюнча жылдык билдирүүлүрдү даярдайт.

8. “Болжолдоо”, “ Мамлекеттик колдоо”, “Экспорттук дарамет” жана “Биржалык соода” боюнча жумушчу топтун мүчөлөрү менен биргеликте материалдарды даярдайт.

9. Келген корреспонденцияны карайт жана жоопторду даярдайт.

10. Ички тартипке ылайык эмгек тартибин жана Кыргыз Республикасынын өкмөтү бекиткен регламентке ылайык аткаруу тартибин сактайт.

11. Министрликтин ишмердүүлүгүнө байланыштуу маселелер боюнча бөлүм башчынын башка тапшырмаларын аткарат.

12. Маалыматтык тактыгы үчүн жеке жоопкерчиликти тартат.

**Жетектөөчү адис (А):**

1. Келген корреспонденцияны карайт жана жоопторду даярдайт.

2. ЕЭК, ЕАЭБ жана БДСУнун катчылыгы, департаменттери менен өз ара аракеттешүүнү ишке ашырат.

3. Коллегиялардын, кенештердин, өкмөттөр аралык кенештердин жана ЕАЭБ жогорку кенештеринин материалдарын даярдоодо катышат.

4. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды аткарууда катышат.

5. Макулдашууга келген ченемдик укуктук документтердин долбоорлоруна экспертиза жүргүзөт.

6. ЕАК жана ЕАЭБ мамлекет – мүчөлөрүнүн өкүлдөрү менен жумушчу топтордун видеоконференция шартында кенешмелерди, отурумдарды уюштурат.

7. Эсептөөлөр, маалыматтар жана отчеттордо берилген маалыматтын тактыгына жеке жоопкерчиликти тартат.

8. Ички тартипке ылайык эмгек тартибин жана Кыргыз Республикасынын өкмөтү бекиткен регламентке ылайык аткаруу тартибин сактайт.

9. Министрликтин ишмердүүлүгүнө байланыштуу маселелер боюнча бөлүм башчынын жана министрдин орун басарынын башка тапшырмаларын аткарат.

**Жетектөөчү адис (Б) :**

1. Келген корреспонденцияны карайт жана жоопторду даярдайт.

2. ЕЭК, ЕАЭБ жана БДСУнун катчылыгы, департаменттери менен өз ара аракеттешүүнү ишке ашырат.

3. Агроөнөр жай комлексинин багыттары боюнча, видео кенештердин жана ЕАЭБ жогорку кенештеринин материалдарын даярдоодо катышат.

4. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды аткарууда катышат.

5. Макулдашууга келген ченемдик укуктук документтердин долбоорлоруна экспертиза жүргүзөт.

6. ЕЭК жана ЕАЭБ мамлекет – мүчөлөрүнүн өкүлдөрү менен жумушчу топтордун видеоконференция шартында кенешмелерди, отурумдарды уюштурат.

7. Эсептөөлөр, маалыматтар жана отчеттордо берилген маалыматтын тактыгына жеке жоопкерчиликти тартат.

8. Бажы бримдигинин тамак – ашты кайра иштетүү боюнча техникалык регламентинин видео байланышын уюштуруу жана жыйынтыктоочу позицияны даярдап, Евразиялык Эконимикалык Коммиссияга жөнөтүү.

тартипке ылайык эмгек тартибин жана Кыргыз Республикасынын өкмөтү бекиткен регламентке ылайык аткаруу тартибин сактайт.

9. Министрликтин ишмердүүлүгүнө байланыштуу маселелер боюнча бөлүм башчынын жана министрдин орун басарынын башка тапшырмаларын аткарат.

**Адис:**

1. ЕЭК, ЕАЭБ жана БДСУнун маселелери боюнча документтерди жана маалыматтарды даярдайт.

2. ЕЭК, ЕАЭБ жана БДСУ маселелери боюнча семинарларды, конференцияларды даярдайт жана өткөрүүдө катышат.

3. Мурда кабыл алынган чечимдерди жана Макулдашууларды аткарууда, ошондой эле, өкмөттөр аралык долбоорлорду, чечимдерди, БДСУ жана ЕАЭБ маселелери боюнча Макулдашууларды аткарууда катышат.

4. ЕАК жана ЕАЭБ мамлекет – мүчөлөрүнүн өкүлдөрү менен жумушчу топтордун видеоконференция шартында кенешмелерди, отурумдарды уюштурат.

5. Макулдашууга келген ченемдик укуктук документтердин долбоорлоруна экспертиза жүргүзөт.

6. Министрликтин веб – сайтында жайгаштыруу үчүн, ЕЭК, ЕАЭБ жана БДСУ тарабынан кабыл алынган чечимдер жана маанилүү маселелер боюнча маалыматтарды даярдайт.

7. Келген корреспонденцияны карайт жана жоопторду даярдайт.

8. Эсептөөлөр, маалыматтар жана отчеттордо берилген маалыматтын тактыгына жеке жоопкерчиликти тартат.

9. Бөлүмдүн иш кагаздарын жүргүзөт.

10.Ички тартипке ылайык эмгек тартибин жана Кыргыз Республикасынын өкмөтү бекиткен регламентке ылайык аткаруу тартибин сактайт.

11.Министрликтин ишмердүүлүгүнө байланыштуу маселелер боюнча бөлүм башчынын жана министрдин орун басарынын башка тапшырмаларын аткарат.